Title: Syllabus-Minta:
Author: Janos Hardi
Last saved by: FILINT
Company: Philolaos Publishing

A kurzus kódjai: BBN-FIL-212.1 BMA-FILD-212.1 TANM-FIL-212.2 FLN-203.1
A kurzus címe: Hellénisztikus filozófia
A kurzus címe (angolul): Hellenistic philosophy
A kurzus előadója: Bene László

A KURZUS ELSŐ FOGLALKOZÁSÁRA
A SZEPTEMBER 15-VEL KEZDŐDŐ HÉTEN KERÜL SOR

Kurzus előfeltétele(i): ---
A jegyszerzés módja(i): villámtesztek az órák elején 35% + vizsga 65%
Követelmények: a vizsgaanyag elsajátítása

Kurzus leírása, tematikája:
Az előadáson a hellénisztikus iskolák tanításait tekintjük át. A Filozófiatörténet 2. vizsgaanyagnak része Arisztotelész filozófiája is; az anyag e részével az előadás mellett futó szemináriumon van mód megismerkedni. A félév során 5 alkalommal villámtesztet írunk fogalommeghatározásokból; a félév végén az írásbeli vizsgán 3 esszékérdést kell kidolgozni.

Az előadáson a következő témákat tárgyaljuk: 

1. Ontológiai alapok (epikureizmus, sztoicizmus); 2-3. Ismeretelméleti viták (epikureusok, sztoikusok, akadémikusok, pürrhónisták); 4-5. Természetfilozófia, kozmológia (epikureusok, sztoikusok); 6. A lélek (epikureusok, sztoikusok); 7. Teológia (epikureusok, sztoikusok); 8. Determinizmus és emberi felelősség (Epikurosz, Khrüszipposz, Karneadész); 9. Ítéletfelfüggesztés és az emberi élet célja (pürrhónizmus és akadémiai szkepszis); 10. Epikureus etika és társadalomfilozófia; 11. Sztoikus etika: az ember morális fejlődése és az etika cél; szenvedélyelmélet.

Kurzushoz tartozó kötelező irodalom:

Arisztotelész:
Arisztotelész: Kategóriák és Herméneutika (több kiadás, pl. Arisztotelész: Organon I. kötet, Akadémiai, Budapest 1979).
A kollokviumon ezen túl ismerni kell a szillogisztika alapfogalmait az Első analitika I.1-2 és I.4 alapján (Arisztotelész: Organon I. kötet, Akadémiai, Budapest 1979), továbbá a tudományos kutatás alapfogalmait és módszerét a Második analitika . I. könyve  és a II. könyv 1-13 alapján (modern idegen nyelvű fordításban érhető el).
Arisztotelész: Fizika I-II. könyv és III.1-3 (Arisztotelész, A természet/Physica, ford. Bognár László, L’Harmattan, Bp. 2010, 9–49 old.).
Arisztotelész: Az égbolt I-II. könyv (ford. Lautner Péter, Akadémiai Kiadó, Bp. 2009, 7–99. old.).
Arisztotelész: A lélek (Arisztotelész: Lélekfilozófiai írások, Akadémiai Kiadó, Budapest 2006, 7-93. old.)
Arisztotelész: Metafizika Γ (IV. könyv), 1-3. fejezet, idegen nyelvű fordításban érhető el (pl.  W.D. Ross, in: The Complete Works of Aristotle, ed. J. Barnes, Princeton UP, 1984, vol. 2).
Arisztotelész: Metafizika Ζ (VII. könyv), 1-3 fejezet (ford. Steiger Kornél, in: Gond 1, 1992).
Arisztotelész, Metafizika H-Θ (VIII-IX. könyv), ford. Bene László, kézirat.
Arisztotelész: Metafizika Λ (XII. könyv), ford. Lautner Péter, in: Bugár M. István (szerk.): Kozmikus teológia, Kairosz 2005.
Arisztotelész: Nikomakhoszi etika (több kiadás).
Tankönyv: David Ross: Arisztotelész. Osiris, Budapest 1996.

Hellénisztikus filozófia:
Epikurosz legfontosabb filozófiai tanításai. Farkas Lőrinc, Budapest 1994.
Sztoikus etikai antológia. Gondolat, Budapest 1983, 5-32. old. és 337-415. old..
Epiktétosz: Beszélgetések I. könyv (Gondolat, Bp. 2013, 9 –83. old.)
Marcus Aurelius: Elmélkedések (több kiadás)
Sextus Empiricus: A pürrhónizmus alapvonalai, ford. Lautner Péter, in: Kendeffy Gábor (szerk.): Antik szkepticizmus. Cicero- és Sextus  Empiricus-szövegek. Atlantisz, Budapest 1998.
Tankönyv: A.A. Long: Hellenisztikus filozófia, Osiris, Budapest 1998.

Kurzushoz tartozó ajánlott irodalom:
 
A. Long- D. Sedley: The Hellenistic Philosophers, Cambridge UP, 1987.

Bene László: Arisztotelész; Hellenisztikus filozófia (társszerző: Kendeffy Gábor); A filozófia a római világban a köztársaságkor végén és a császárkor első évszázadaiban (in: Filozófia., főszerk. Boros Gábor, Akadémiai Kiadó 2007, 100-137, 147-183 és 189-211. old.).